Super mergaitės (animacinis serialas)

„Super mergaitės“ (), arba Supermergaitės, – amerikiečių animacinis serialas, kurį sukūrė animatorius Craig McCracken, o kanalui „Cartoon Network“ prodiusavo „Cartoon Network Studios“. Seriale pasakojama apie Žiedelę, Burbuliukę ir Vėdrynę, tris mergaites, turinčias supergalių, ir jų „tėvą“, protingąjį mokslininką Profesorių Utonijų; visi jie gyvena fiktyviame JAV miestelyje Taunsvilyje (). Vaikiškas ir naivus miestelio meras dažnai kviečia mergaites, pasinaudojus supergaliomis, kovoti su nusikaltėliais.

Antrus metus besimokydamas Kalifornijos meno institute, Craig McCracken sukūrė trumpametražį animacinį filmuką, pavadinimu „Whoopass Stew!“. Po pavadinimo pakeitimo Cartoon Network įtraukė pirmąsias „Supermergaičių“ serijas į savo parodomąją programą „What a Cartoon!“ parodoje 1995 ir 1996 m. Oficialiai šios serijos debiutavo tuo metiniu „Cartoon Cartoon“ kanalu 1998 m. lapkričio 18 d., o paskutinė serija transliuota 2005 m. kovo 25 d. Be dviejų trumpametražių, specialios Kalėdinės, 10-ties metų sukakties serijų ir filmo iš viso buvo parodytos 78 serijos. Per rodymo laikotarpį serijos buvo nominuotos šešiems Emmy, devyniems Annie ir Vaikų pasirinkimo apdovanojimams. Papildomi produktai: anime serialas, trys CD takeliai, namų vaizdo įrašų rinkinys, eilė kompiuterinių žaidimų ir kitos licencijuotos prekės. Iš esmės serialas gavo tik gerus atsiliepimus ir yra laimėjęs keturis apdovanojimus.

2016 m. sausį „Cartoon Network Studios“ paskelbė, kad „Super mergaitės“ grįš 2016 m. pavasarį su naujomis serijomis, bet personažus įgarsins kiti įgarsintojai.

Apžvalga 
„Super mergaičių“ siužetas yra Žiedelės, Burbuliukės ir Vėdrynės nuotykiai. Kiekviena mergaitė turi savo spalvą: Žiedelė – rožinę, Burbuliukė – mėlyną, o Vėdrynė – žalią. Tipinė serija prasideda humoristinė superherojaus ir blogiečio kova, o mergaitės panaudoja savo galias tam, kad apsaugotų gyventojus nuo blogiečių ir pabaisų. Be to, mergaitės susiduria su įprastomis vaikų problemomis kaip konkurencija tarp sesių, dantų iškritimu, asmenine higiena, ėjimu į mokyklą, šlapinimusi į lovą ar priklausomybe nuo komforto zonos. Dažnai serijose pastebimos užuominos į senąją pop kultūrą (ypač pastebima serijoje „Meet the Beat Alls“, kuri buvo grupės Beatles pagerbimas). Kiekvienoje serijoje stengiamasi pavaizduoti skirtingas mintis ir įtraukti pagerbimus bei parodijas.

Pagrindinė serialo veiksmo vieta yra JAV miestas Taunsvilis (). Taunsvilis pavaizduotas kaip vienas pagrindinių Amerikos miestų, kurio miestovaizdyje yra keli dangoraižiai.

Veikėjai 

Kiekvienos serijos pradžioje rodomas mergaičių sukūrimas. Super mergaites sukūrė Profesorius Utonijius, bandydamas „sukurti tobulas mažas mergaites“ (), naudodamas cukrų, prieskonius ir visą, kas gražu (atitinkamai rodoma šviesiai mėlyname, šviesiai žaliame ir rausvuose fonuose). Tačiau, netyčia į mišinį įpildamas paslaptingos medžiagos, pavadinimu „Chemikalas iks“ (), sukūrė tris mergaites, turinčias asmeninių savybių pagal įdėtus elementus ir gavusias šių supergalių: skraidymo, superjėgos, supergreičio, beveik nesužeidžiamumo, x-spindulių regos, superpojūčių ir energijos projektavimo.

Visų trijų mergaičių galvos yra apvalios, akys nenatūraliai didelės, rankos ir kojos kresnos, jos neturi nosių, ausų, pirštų, kaklų, o plokščioje pėdoje yra keturi pirštai (McCracken norėjo, kad mergaičių išvaizda būtų tik simboliška, o ne realistiška, todėl nėra tiek daug detalių). Mergaitės dėvi sukneles, atitinkančias jų akių spalvas, su juoda juosta, baltas kojines ir juodus batelius. Kiekvienos serijos pabaigoje trumpai pasakomos visų mergaičių savybės: Žiedelė – vadovė ir lyderė. Burbuliukė – džiaugsmas ir juokas. Vėdrynė – rimčiausia kovotoja.

Sezonai

Išnašos 

JAV televizijos serialai
Animaciniai serialai